stanford-oval/wikipedia huggingface dataset:
SpaceEngine

| SpaceEngine |
| --- | --- |

Kehittäjä:  Cosmographic Software
Kehityshistoria
Ensijulkaisu:  2010
Kehitystilanne:  aktiivinen
Tiedot
Ohjelmistotyyppi:  avaruussimulaatio
Alusta:  Microsoft Windows
Ohjelmointikielet:  C++ GLSL
Aiheesta muualla
Verkkosivusto
SpaceEngine on avaruussimulaattori ja planetaario-ohjelmisto.
SpaceEngine mahdollistaa maailmankaikkeuden tutkimisen kolmiulotteisesti käyttäen oikeaa astronomista dataa ja proseduraalisesti luotuja alueita. Ohjelma esittää galakseja, tähtiä, planeettoja ja muita taivaankappaleita, ja käyttäjä voi liikkua vapaasti avaruudessa, tutkia kohteita ja ohjata aluksia. Simulaattori tukee reaaliaikaista liikettä, valon ja varjojen simulointia sekä 3D-malleja.
Se on venäläisen kehittäjän Vladimir Romanjukin luoma ja julkaistu ensimmäisen kerran vuonna 2010. SpaceEngine on saatavilla Windows-käyttöjärjestelmälle. SpaceEngine on saatavilla Steamissa ja ilmainen versio on saatavilla vanhemmista julkaisuista kehittäjän verkkosivustolta.
Urho Heinänen

Urho Heinänen (3. elokuuta 1895 Helsinki – 12. heinäkuuta 1977 Lammi) oli suomalainen taidearvostelija ja kuvanveistäjä.
Heinäsen vanhemmat olivat Vihtori Heinänen (1869–1948) ja Amanda Nurminen (1867–1936). Heinäsen isä perusti vuonna 1897 Hämeenlinnaan kiviveistämön. Urho Heinänen kävi keskikoulun Hämeenlinnan lyseossa ja sen jälkeen Zetterblomin yksityisessä kauppakoulun. Heinänen opiskeli kuvanveistoa kuvanveistäjä Willehad Martinin johdolla 1914–1920. Hän osallistui Suomen Taiteilijain näyttelyyn vuonna 1915.
Heinänen johti vuosina 1922–1937 isänsä perustamaa Heinäsen kiviveistämöä joka muun muassa urakoi vuonna 1931 valmistuneen Eduskuntatalon kivityöt. Veistämö joutui kuitenkin 1930-luvulla lamavuosina talousvaikeuksiin ja Heinänen toimi sittemmin Vehmaan Vinkkilässä E. Lehdon kiviliikkeen piirtäjänä ja suunnittelijana 1937–1942 ja sen jälkeen Hämeenlinnassa Kummila Oy:n omistaman Kiviveistämö Heinänen Oy:n johtajana 1940-luvun lopulle saakka.
Heinänen toimi ohjaajana Hämeenlinnan Työväen Näyttämöllä, Hämeenlinnan Suojeluskunta-Näyttämöllä ja Turun Työväen Teatterissa sekä useilla harrastajanäyttämöillä Hauholla ja Uudessakaupungissa 1950- ja 1960-luvuilla. Hän oli myös Hämeen Sanomien taidearvostelijana ja pakinoi lehdessä nimimerkillä Uuhoo. Heinänen toimi lisäksi radioselostajana ja radion teatterikatsausten juontajana.
Teoksia

Kosto (Kahlaaja, Kiven kantaja, Taavetti, Ukko), veistos Mäntän Joenniemen kartanon Taavetinsaaressa 1915
Sankaripatsaat: Enonkoski 1921, Hauho, Renko, Töysä, Siikainen, Tyrväntö, Lappi Tl
Lahden taistelussa kaatuneiden saksalaisten muistomerkki Lahden vanhalla hautausmaalla Radiomäellä. 1920 (Willehad Martinin kanssa)
Ahveniston parantolan suihkukaivo
Larin Kyöstin muistomerkki
Emanuel Kanajärven muistomerkki Kalvolan Kanajärvellä. 1964
Tuuloksen Syrjäntaan taistelun muistomerkki. 1968
Teoksia > Valokuvia julkisista veistoksista

Kosto, 1915, Mänttä-Vilppula.
Vapaussota 1918 valkoisten muistomerkki, Lammi, yhdessä Willehad Martinin kanssa, 1920, Hämeenlinna.
Lammin Kataloisten muistopatsas, yhdessä Willehad Martinin kanssa, 1920, Hämeenlinna.
Lahden taistelussa kaatuneiden saksalaisten muistomerkki, yhdessä Willehad Martinin kanssa, 1920, Lahti.
Vapaussodan valkoisten muistomerkki, 1921, Enonkoski.
Vapaussodassa kuolleiden saksalaisten sotilaiden hautamuistomerkki, yhdessä Willehad Martinin kanssa, 1921, Hämeenlinna.
Vapaussodan muistomerkki, yhdessä Willehad Martinin kanssa, 1921, Joutsa.
Luopioisten v. 1918 vapaussodan muistomerkki, 1921, Pälkäne.
Leijonapaasi, 1918 vapaussodan sankarien muistomerkki, Töysä, yhdessä Willehad Martinin kanssa, 1923, Alavus.
Nuorukaisen uhri isänmaalle, Mustialan maamiesopiston sankaripatsas, 1923, Tammela.
Sääksmäki vapaussodan 1918 muistomerkki (Vuoden 1918 valkoisten muistomerkki), 1924, Valkeakoski.
Vapaussodassa kaatuneiden valkoisten muistomerkki, 1929, Hämeenlinna.
Tyrvännön sankarimuistomerkki, 1948, Hattula.
Hauhon sankarimuistomerkki, 1949, Hämeenlinna.
Lapin sankaripatsas, 1950, Rauma.
Rengon sankarimuistomerkki, 1951, Hämeenlinna.
Sankarimuistomerkki, 1953, Siikainen.
Syrjäntaan taistelujen muistomerkki, 1968, Hämeenlinna.
Palkinnot

I palkinto Willehad Martinin kanssa Lahden saksalaisten sankaripatsaskilpailussa 1918
Aiheesta muualla

Suomalaisen kuvataiteen bibliografia : Urho Heinänen
CJ Group

| CJ Group |
| --- | --- |

Yritysmuoto:  pörssiyhtiö
Osake:  KRX: 001040
ISIN:  KR7001040005, KR7001041003
Perustettu:  1953
Puheenjohtaja:   Lee Jay-hyun (puheenjohtaja)  Son Kyung-shik (puheenjohtaja)  Miky Lee (varapuheenjohtaja)  Lee Chae-wook (toimitusjohtaja)  Kim Hong-ki (toimitusjohtaja) 
Kotipaikka:   Soul, Korean tasavalta
Toimiala:  konglomeraatti
Tytäryhtiöt:   CJ CheilJedang  CJ Korea Express  CJ ENM  CJ CGV 
Kotisivu:  cj.net
Infobox OKVirheellinen NIMI-arvo: 
CJ Corporation on eteläkorealainen holdingyhtiö, joka sijaitsee Soulissa. CJ Group on perustettu Cheil Jedang -nimisenä vuonna 1953.
Aiheesta muualla

Virallinen sivusto (koreaksi)
Pelle Miljoona

| Pelle Miljoona |
| --- | --- |
 Pelle Miljoona vuonna 2012.
Henkilötiedot
Koko nimi:  Petri Samuli Tiili
Syntynyt: 10. helmikuuta 1955 (ikä 69) Hamina
Ammatti:  muusikko
Muusikko
Taiteilijanimi:  Pelle Miljoona 
Laulukielet:  suomi
Aktiivisena:  1977–
Tyylilajit:  punk rock suomirock reggae
Soittimet:  laulu, rummut, kitara, huuliharppu
Yhtyeet:  Katso: yhtyeet
  [ Muokkaa Wikidatassa ] [ ohje ]  
Pelle Miljoona (oikealta nimeltään Petri Samuli Tiili, s. 10. helmikuuta 1955 Hamina) on suomalainen punk- ja rockmuusikko sekä kirjailija. Hän oli 1970-luvun viimeisinä ja 1980-luvun ensimmäisinä vuosina suomalaisen punk-liikkeen ja uuden aallon pioneereja. Ajanjaksolle ajoittuvat Pellen yhtyeiden tunnetuimmat kappaleet: ”Moottoritie on kuuma”, ”Tahdon rakastella sinua”, ”Väkivalta ja päihdeongelma”, ”Pelko ja viha” ja ”Juokse villi lapsi”. Yhtyeissään Pelle Miljoona on säveltänyt, sanoittanut ja laulanut sekä soittanut rumpuja, kitaraa ja huuliharppua. Pelle Miljoona on myös kirjoittanut kymmenen romaania, omaelämäkerran ja kaksi runokirjaa.
Koulutukseltaan Tiili on peruskoulunopettaja ja hän valmistui Savonlinnan opettajankoulutuslaitoksesta vuonna 1978. Siviilipalveluksen Tiili suoritti Espoossa näkövammaisten ammattikoulussa 1978–1979.
Pelle Miljoona sai heinäkuussa 2015 Juha Vainio -sanoituspalkinnon.
Pelle Miljoonalle myönnettiin vuoden 2023 alusta taiteilijaeläke, 1 515,94 euroa kuukaudessa.
Ura

Pelle Miljoona perusti Savonlinnassa ensimmäisen levyttämään päässeen yhtyeensä Pelle Miljoona & N.U.S.:n vuonna 1977. Punk ja uusi aalto tekivät tuolloin tuloaan Suomeen. Petri Tiili tutustui punkkiin interrail-matkalla Lontooseen kesällä 1977. Palattuaan Suomeen hän perusti kitaristi Pasi Huopalaisen kanssa The Fugs -yhtyeeltä nimensä saaneen N.U.S.-yhtyeen ja otti taiteilijanimekseen Pelle Miljoona. Dave Lindholmin ollessa keikalla Savonlinnassa Huopalainen antoi N.U.S.:n demokasetin Lindholmille, joka vei sen Love Recordsin Atte Blomille. Blom teki yhtyeen kanssa levytyssopimuksen nähtyään N.U.S.:n esiintymisen Jimi Sumén & Dreamsin lämmittelijänä. N.U.S.-kokoonpanolla julkaistiin single ”Olen työtön”/”Mä vain pogoon” ja albumi Pelle Miljoona & N.U.S.. Yhtye hajosi Pellen muutettua pois Savonlinnasta pääkaupunkiseudulle.
Helsingissä Pelle tutustui uusiin soittajiin kuten Ari Taskiseen, Tumppi Varoseen ja Rubberduck Jonesiin, joiden kanssa syntyi kokoonpano Pelle Miljoona & 1980 (aluksi Pelle Miljoona & 1978 ja sitten 1979). Pelle vuorotteli laulajana ja rumpalina Varosen kanssa. Myöhemmin yhtyeeseen liittyi myös kitaristi Stefan Piesnack. Vuosikymmenen lopulla Taskinen siirtyi bassosta koskettimiin ja kokoonpanoon, joka nimettiin Pelle Miljoona Oy:ksi, liittyivät kitaristi Andy McCoy ja basisti Sami Takamäki (myöhemmin Sam Yaffa). Syksyllä 1980 julkaistiin Pellen Miljoonan menestynein albumi Moottoritie on kuuma, joka nousi listaykköseksi. Sen levyttänyt kokoonpano kuitenkin hajosi McCoyn ja Yaffan muutettua Tukholmaan.
Alkuaikoina Ari Taskinen sävelsi suuren osan Pellen laulamista ja sanoittamista kappaleista. Taskisen sävellyksiä olivat esimerkiksi hitit ”Moottoritie on kuuma” ja ”Juokse villi lapsi”. Tumppi Varonen on myös tehnyt paljon yhteistyötä Pellen kanssa. Varonen esimerkiksi laulaa kappaleen ”Tahdon rakastella sinua”, jonka on säveltänyt ja sanoittanut Ari Taskinen. Varonen on myös säveltänyt ja sanoittanut Pelle Miljoonan eri yhtyeiden kappaleita.
Pellen musiikki on 2000-luvulla ollut vahvasti folk- ja reggae-vaikutteista. Vuonna 2002 hän julkaisi nimellä Pelle Miljoona & Ylivoima albumin Todistaja yhdessä Soul Captain Bandin kanssa.
Kappale ”Moottoritie on kuuma” voitti kesäkuussa 2007 Helsingin Sanomien äänestyksen Rakkaimmat rockit, ja ”Väkivalta ja päihdeongelma” -kappale voitti saman vuoden marraskuussa Punklandia-sivustolla olleen Paras punkbiisi -äänestyksen. Jälkimmäisen äänestyksen top 20:ssä olivat myös kappaleet ”Tahdon rakastella sinua” (9. sija) sekä ”Pelko ja viha” (13. sija).
Kunnianosoituksia

Pelle Miljoonan mukaan nimetty tie on Porin Viikinäisten kaupunginosassa. Paikalla olleen suulin seinässä luki parin vuosikymmenen ajan ”Pelle Miljoona Oy”, kunnes se paloi vuonna 2004. Paikalle rakennetulla asuinalueella kulkeva katu nimettiin Pelle Miljoonan tieksi.
Kesäkuussa 2014 paljastettiin Haminan Tervasaaressa Pelle Miljoona -patsas. Veistoksen on tehnyt Heimo Suntio.
Yksityiselämä

Tiili asuu avoliitossa toimittaja Teija Variksen kanssa, jonka hän tapasi ensimmäisen kerran jo vuonna 1980 Saapasjalkarockissa, mutta he alkoivat seurustella vasta vuonna 2009 Intian Goassa ja ovat asuneet siitä lähtien avoliitossa. Heillä on kodit Helsingin Kalliossa ja Lapinjärvellä itäisellä Uudellamaalla. Varis sai keskenmenon vuonna 2010 ja sen jälkeen he päättivät etteivät yritä enää lasta.
Yhtyeet

Jasmine (1976–77)
Pelle Miljoona & N.U.S. (1977–78)
Pelle Miljoona (1978, 1983, 1986, 1989–90, 1991–92)
Pelle Miljoona & 1978 (Pohjalla-kiertue syksyllä 1978)
Pelle Miljoona & 1980 (1979)
Pelle Miljoona Oy (1979–1983, 2011, 2015–2016, 2018–)
Pelle Miljoona & Avoimet Ovet (loppuvuosi 1980)
Miljoonaliiga (1985)
Pelle Miljoona & Linnunlaulu (1986–89)
Rockers (1992)
Pelle Miljoona & Rockers (1993–2007, 2019–)
Pelle Miljoona & Ylivoima (2002)
Suspenders (2006–)
Pelle Miljoona Unabomber! (2007–2010)
Pelle Miljoona United (2010–)
Pelle Miljoona Acoustokarhut (2010–)
Pelle Miljoona & Haminan Akustiikka (2018–)
Pelle Miljoona Band (2021-
Pelle Miljoona & Pispala Punks (2023- )
Diskografia

| --- | --- |
 Pelle Miljoona & N.U.S. Pelle Miljoona & N.U.S. (1978,  Love Records) Pelle Miljoona & 1980 Pelko ja viha (1979,  Love Records)  Viimeinen syksy (1979,  Johanna)  Näyttämökuvia (1980,  Johanna, live) Pelle Miljoona Oy Moottoritie on kuuma (1980,  Johanna)  Matkalla tuntemattomaan (1981,  Johanna)  Radio Kebab (1982,  Johanna. A.A.B. Tuotanto) Pelle Miljoona & Avoimet Ovet Rakkaudesta elämään (1981,  Johanna) Soolotuotanto Laulava idiootti (1983,  Johanna, A.A.B. Tuotanto)  Jos... (1984,  Beta, Love Kustannus)  Rauhan aika (1990,  Pyramid)  Kaikki muuttuu (1992,  Pyramid)  Goa Baba (2008,  omakustanne)  Kosminen keiju (2018,  Stupido Records) Miljoonaliiga Enkeltenkaupungissa... (1985,  Pyramid) Pelle Miljoona & Linnunlaulu Tule kotiin Johnny (1987,  Pyramid)  Sadepäivän ihmisiä (1989,  Pyramid) :  Pelle Miljoona & Rockers Si Si Live (1992,  Pyramid, live)  ABC (1993,  Pyramid)  OK! (1994,  Pyramid)  Landella (1995,  Pyramid)  Juuret (1996,  Pyramid)  Kolmen tuulen pesä (1998,  Pyramid)  Brooklyn - Dakar (1999,  Pyramid)  Tee itselles elämä (2001,  Pyramid)  Villi lapsi (2002,  Poptori)  Tähtivaeltaja (2003,  Poptori)  Setä Samulin sirkus (2004,  Stupido Records)  Arambol (2006,  Stupido Records)  Tanssiva tuli (2020,  Stupido Records) Pelle Miljoona & Ylivoima Todistaja (2002,  Wolfram Records) Pelle Miljoona Unabomber! Unabomber! (2007,  Stupido Records)  Dharmapummi (2009,  Stupido Records) Pelle Miljoona & JJU jousiensemble Halki ajan ja rakkauden (2011,  Fanfaari, Sound Of Finland) Pelle Miljoona United Avara maa (2011,  Stupido Records)  Elävänä vastavirrassa (2013,  Vastavirta-julkaisut)  Diaspora (2013,  KHY Suomen Musiikki)  Kino Riviera (2015,  KHY Suomen Musiikki)  Olla joku (2017,  Stupido Records)
Diskografia > Kokoelma-albumit

Meillä menee lujaa (1980,  Love Records)
Nämä päivät, nämä yöt (1982,  Johanna)
Lauluja rakastamisen vaikeudesta (1989,  AMT)
Stoori – vuodet 1978–82 (1995,  Love Kustannus)
Kaikki hitin ainekset 1992–96 (1997,  Pyramid)
Vallankumous kulttuuriin (2004,  Love Records)
Tää on kapinaa! (2005,  LampLiteLtd)
Olen kaunis – kaikki laulut 1978–1980 (2008,  4CD, Johanna Kustannus)
Oo niinku oot – Pellen parhaat 1981–2009 (2009,  2CD, Stupido Records)
Nuoret sankarit 1978–1982 (2011, 2CD, Johanna Kustannus)
Laulu kiertää maailman (2020,  Stupido Records)
Diskografia > Muut levyt

Suspenders - Time Is Limited (2007,  Woimasointu, vain rumpalina)
Diskografia > DVD:t

Elä (2005)
Dokumentti Pelle Haminast – Pelle Miljoona & Polla Rules Live (2007)
Diskografia > Karaoke-pelit

”Moottoritie on kuuma” on mukana SingStar Legendat -karaoke-pelissä, Sony PS2 (2006)
Diskografia > Elokuvissa

Täältä tullaan elämä! (1980), mukana myös Maukka Perusjätkä. Kaksikko teki myös elokuvan musiikin.
Real McCoy
Haastateltavana Jouko Aaltosen ohjaamassa dokumenttielokuvassa Punk – tauti joka ei tapa
Kirjat > Romaanit

Buddha Blues.  Helsinki:  WSOY, 1985.  ISBN 951-0-13342-6
Unimies.  Helsinki:  WSOY, 1992.  ISBN 951-0-18158-7
Bändi hukassa.  Helsinki:  WSOY, 1994.  ISBN 951-0-19855-2
Missä rastamies nukkuu.  Helsinki:  WSOY, 1995.  ISBN 951-0-20712-8
Bonneville.  Helsinki:  WSOY, 1997.  ISBN 951-0-22290-9
X – hän palaa.  Helsinki:  WSOY, 1999.  ISBN 951-0-24033-8
Hamaca.  Helsinki:  WSOY, 2000.  ISBN 951-0-25418-5
Alla tähden onnellisen.  Helsinki:  WSOY, 2002.  ISBN 951-0-27273-6
Pyhiinvaeltajat.  Helsinki:  WSOY, 2006.  ISBN 951-0-32325-X
Villarica.  Helsinki:  WSOY, 2008.  ISBN 978-951-0-34756-0
Kreutzberg.  Helsinki:  WSOY, 2010.  ISBN 978-951-0-36778-0
Puerto Galera.  Helsinki:  Like, 2012.  ISBN 978-952-01-0819-9
Roudari.  Like, 2014.  ISBN 978-952-01-1128-1
Jumala kuoli Al Rezassa.  Like, 2016.  ISBN 978-952-01-1469-5
Aquariuksen poika.  Like, 2019.  ISBN 9789520118518
Shiva-kuu.  Like, 2021.  ISBN 978-951-1-39353-5
Veriveljet.  Like, 2023.  ISBN 9789511468141
Kirjat > Lyriikkakirjat

Pelkistettyä todellisuutta.  Helsinki:  Johanna Kustannus, 1978.  ISBN 951-9484-02-7
Kulkurin kyynel.  Helsinki:  Johanna Kustannus, 1981.  ISBN 951-9484-16-7
Eetos Goes Paatos – Pelle Miljoonan valitut lyriikat.  (Toim: Teija Varis)  Reuna Kustantamo ja kirjakauppa, 2015.  ISBN 9789527028285
Kirjat > Muut kirjat

Elossa ja potkii! The elämäkerta.  Helsinki:  WSOY, 2004.  ISBN 951-0-29382-2
Laamanen, Lamppu: Matkalla tuntemattomaan. Pelle Miljoona muiden mukaan.  Helsinki:  WSOY, 2005.  ISBN 951-0-30356-9
Aiheesta muualla

Wikimedia Commonsissa on kuvia tai muita tiedostoja aiheesta .
Laaja fanisivusto pellemiljoona.net
Ylen Elävä arkisto: Pelle Miljoona & N.U.S.
Ylen Elävä arkisto: Pelle Miljoona & 1980
Pelle Miljoona Myspacessa (suomeksi)
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Norja  Suomi (KANTO)  Yhdysvallat  Ruotsi 
Taiteenala:  MusicBrainz 2 
Henkilöt:  Ritva  Elonet  Yle 
Muut:  Europeana  IdRef 
Pelle Miljoona esiintymässä soolona Arabia-Toukolan kyläjuhlassa Helsingissä 4. kesäkuuta 2006. Kuva: Harri Ahola
Pelle Miljoona Helsingin Taiteiden yössä 2012.
SK Group

| SK Group |
| --- | --- |

Perustettu:  1953
Perustaja:  Chey John-hyun
Toimitusjohtaja:  Chey Tae-won
Avainhenkilöt:  Cho Dae-sik
Kotipaikka:  Soul, Etelä-Korea
Toimiala:  energia tietoliikenne
Henkilöstö:  Koreassa 83 645 (2016)
Tytäryhtiöt:  SK Holdings SK Innovation SK Telecom SK Hynix SK Chemicals
Kotisivu:  www.sk.com
Infobox OKVirheellinen NIMI-arvo: 
SK Group (kor. SK그룹) on yksi Etelä-Korean suurimmista monialayrityksistä. Vuonna 2017 se ohitti Hyundai Motorsin ja kasvoi maan toiseksi suurimmaksi yritysryppääksi osakkeiden arvolla mitattuna. Suurin on edelleen Samsung.
Sk Groupia johtaa yhtiön perustajan Chey John-hyunin poika Chey Tae-won. Se aloitti tekstiilialalla mutta laajeni sitten öljynjalostukseen ja tietoliikenteeseen. Sen tytäryhtiöistä SK Telecom on Korean suurin matkapuhelinyhtiö ja SK Hynix on yksi maailman suurimpia puolijohdemuistien valmistajia.
Vuonna 2014 perustajan kaksi poikaa, Chey Tae-won ja Chey Jae-won, tuomittiin vankeuteen kavalluksesta ja avunannosta. Presidentti Park Geun-hye armahti heidät vuonna 2015. Vuonna 2017 heitä kuulusteltiin lahjonnasta epäiltyinä.
Aiheesta muualla

Kuvia tai muita tiedostoja aiheesta SK Group Wikimedia Commonsissa
Laitila (sukunimi)

Laitila on suomalainen sukunimi:
Alma Laitila (s. 2004), salibandyn pelaaja
Anu Laitila (s. 1978), toiminnanjohtaja, suomentaja
Atte Laitila (oik. August Laitila, 1893–1972), taidemaalari
Erkki Laitila (1935–2024), lehtikuvaaja
Hilja Laitila (1900–2000), kunnallispoliitikko ja kommunisti
Johanna Laitila (s. 1986), kirjailija
Juha Laitila (s. 1953), koomikko, imitaattori, muusikko, näyttelijä
Nea Laitila (s. 1998), jalkapallomaalivahti
Pirjo Laitila, vuoden 1971 Miss Suomi, Juha Laitilan sisar
Tiina Laitila Kälvemark (s. 1970), ruotsinsuomalainen kirjailija, toimittaja
Tommi Laitila (s. 1979), jalkapallomaalivahti ja -valmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Max Holloway

| Max Holloway |
| --- | --- |

Henkilötiedot
Syntynyt: 4. joulukuuta 1991 (ikä 33) Waianae, Havaiji
Kansalaisuus:   Yhdysvallat
Vapaaottelija
Lempinimi:  Blessed
Aktiivisena:  2010–
Pituus:  180 cm
Paino:  66 kg
Painoluokka:  höyhensarja (2012–) kevytsarja (2010–2011, 2019)
Kätisyys:  oikea
Taistelutyyli:  potkunyrkkeily, thainyrkkeily, brasilialainen jujutsu
Seura:  Gracie Technics Legacy Muay Thai (2013–)
Tilastot
Ottelut:  27
Voitot:  21
– tyrmäyksellä:  10
– luovutuksella:  2
– päätöksellä:  9
Tappiot:  6
– luovutuksella:  1
– päätöksellä:  5
Jerome-Max Keliʻi Holloway (s. 4. joulukuuta 1991 Waianae, Havaiji) on yhdysvaltalainen vapaaottelija, joka ottelee UFC:ssä höyhensarjassa. Hän on UFC:n entinen höyhensarjan mestari.
Vapaaottelu

Holloway aloitti vapaaottelemisen X-1 promootiossa Havaijilla. Hänen ensimmäinen ottelu oli Duke Saragosaa vastaan 11. syyskuuta 2010, jonka Holloway voitti tuomariäänin. Hän voitti toisen kamppailunsa tyrmättyään Bryson Kamakan ensimmäisessä erässä. Holloway pääsi ottelemaan X-1:sen kevytsarjan mestaruudesta Harris Sarmientoa vastaan. Hän voitti mestaruuden tuomariäänin.
Vapaaottelu > UFC

Holloway otteli ensi kerran UFC:ssä 4. helmikuuta 2012 Dustin Poirieria vastaan. Hän hävisi kamppailun luovutuksella ensimmäisessä erässä. Se oli samalla Hollowayn uran ensimmäinen tappio vapaaottelussa, voitettuaan sitä ennen neljä ottelua. Kesäkuussa hän voitti Pat Schillingin tuomariäänin ja elokuussa Holloway voitti Justin Lawrencen teknisellä tyrmäyksellä UFC 150 -tapahtumassa. Joulukuussa hän otteli voitokkaasti myös Leonard Garciaa vastaan. Kolmieräinen kamppailu päättyi Hollowayn voittoon hajaäänin.
2013 sujui Hollowaylta heikommin. Hän otteli vuoden aikana kahdesti ja hävisi molemmat kamppailunsa. Holloway hävisi ensin toukokuussa Dennis Bermudezin hajaäänin ja myöhemmin elokuussa Cage Warriorsin entisen höyhen- ja kevytsarjan mestarille Conor McGregorille yksimielisesti.
Seuraava vuosi 2014 sujui menestyksekkäämmin. Holloway voitti tammikuussa Will Chopen teknisellä tyrmäyksellä toisessa erässä ja ansaitsi voitosta Illan tyrmäys bonuksen. Huhtikuussa hän puolestaan voitti Andre Filin giljotiinikuristuksella kolmannessa erässä.
Vapaaottelu > UFC > Höyhensarjan mestaruus

Joulukuussa Hollowayn oli määrä otella Anthony Pettista vastaan UFC 206 -tapahtumassa. 26. marraskuuta ilmoitettiin heidän välisestä kamppailusta tulleen tapahtuman pääottelu, jossa käydään höyhensarjan tilapäisestä mestaruudesta. Alkuperäisen pääottelun oli tarkoitus olla Daniel Cormier vastaan Anthony Johnson, mutta Cormierin loukkaannuttua ottelu peruttiin. Holloway voitti mestaruuden kolmannessa erässä teknisellä tyrmäyksellä lyönnein.
Holloway kohtasi tilapäisenä mestarina höyhensarjan varsinaisen mestarin Jose Aldon 3. kesäkuuta 2017 UFC 212 -tapahtumassa. Hän voitti mestaruuden kolmannessa erässä teknisellä tyrmäyksellä. Hollowayn ja Aldon välinen ottelu palkittiin Illan kamppailu bonuksella.
Holloway puolusti ensimmäistä kertaa mestaruuttaan 2. joulukuuta 2017. Alun perin hänen oli määrä otella Frankie Edgaria vastaan, mutta Edgarin jouduttua jättämään ottelun väliin loukkaantumisen vuoksi hän kohtasi Jose Aldon toistamiseen. Holloway voitti kamppailun kolmannessa erässä teknisellä tyrmäyksellä, kuten kaksikon ensimmäisessä kohtaamisessa.
Huhtikuussa Holloway tarjoutui korvaamaan Tony Fergusonin kevytsarjan mestaruusottelussa Khabib Nurmagomedovia vastaan kuuden päivän varoitusajalla. Hän oli kuitenkin sitä ennen kuukautta aiemmin kärsinyt loukkaantumisesta ja perui mestaruusottelunsa Frankie Edgaria vastaan. Punnitustilaisuudessa hän ei onnistunut pudottamaan painoaan terveellisesti ja lääkärit katsoivat Hollowayn olevan terveysvaarassa.
Holloway puolusti mestaruuttaan toisen kerran 8. joulukuuta 2018 Brian Ortegaa vastaan UFC 231 -tapahtumassa. Holloway onnistui puolustamaan mestaruuttaan teknisellä tyrmäyksellä, kun lääkäri keskeytti ottelun neljännen erän jälkeen Ortegan kärsittyä pahoista kasvovammoista. Holloway palkittiin illan suoritus ja illan kamppailu bonuksilla.
Holloway sai seuraavaksi tilaisuuden otella kevytsarjan tilapäismestaruudesta Dustin Poirieria vastaan 13. huhtikuuta 2019 UFC 236 -tapahtumassa. Holloway hävisi viisieräisen kamppailun tuomariäänin (46-49, 46-49, 46-49). Holloway palkittiin Poirierin kanssa illan kamppailu bonuksella. Samalla päättyi hänen 13 ottelun voittoputki UFC:ssä.
Ufc 300
Holloway kohtasi Justin Gaethjen kevyen sarjan ottelussa 13. huhtikuuta 2024 UFC 300:ssa symbolisesta "BMF"-vyöstä ("baddest mother fucker").Holloway voitti BMF-mestaruuden tyrmäyksellä viidennen kierroksen viimeisellä sekunnilla, mikä tasoitti UFC:n historian viimeisimmän tyrmäysvoiton ennätyksen.Koska UFC korotti ottelun jälkeisten bonusten maksua 50 000 dollarista 300 000 dollariin tapahtumassa, tämä taistelu toi hänelle 300 000 dollarin Performance of the Night -palkinnon ja 300 000 dollarin Fight of the Night -palkinnon, yhteensä 600 000 dollaria.Holloway kohtaa mestari Ilia Topurian UFC:n höyhensarjan mestaruussarjassa 26. lokakuuta 2024 UFC 308:ssa.
Saavutukset

UFC
Höyhensarjan mestaruus (kerran, puolustanut kahdesti)
Höyhensarjan tilapäinen mestaruus (kerran)
Illan tyrmäys (kerran)
Illan suoritus (kolmesti)
Illan kamppailu (kahdesti)
Eniten tyrmäyksiä höyhensarjassa (8)
Eniten voittoja höyhensarjassa (16)
Pisin voittoputki höyhensarjassa (14)
X-1
Kevytsarjan mestaruus (kerran).